ምክር ቤቱ  ባጋጠሙ ተግዳሮቶች እና ስኬቶች ላይ ውይይት እያደረገ ነው
የአዲስ አበባ ከተማ አስተዳደር ምክር ቤት ባለፉት የ9 ወራት ውስጥ ባጋጠሙ ተግዳሮቶች እና ስኬቶች ላይ ውይይት እያደረገ ይገኛል፡፡ የአዲስ አበባ ከተማ አስተዳደር ምክር ቤት ለስምንት ቀናት የሚቆይ የከተማውን የተለያዩ ቢሮዎች የሥራ አፈፃፀም ሪፖርትን እየገመገመ ነው፡፡ምክር ቤቱ የከተማ መሬት ልማት እና ማኔጅመንት ቢሮ የ2010 ዓ.ም የ9 ወራት ዕቅድ አፈፃፀም ሪፖርት ያዳመጠ ሲሆን በሪፖርቱም በተግባር ወቅት ያጋጠሙ ተግዳሮቶች እና ስኬቶች ተዳስሰዋል፡፡የአስተዳደሩ የማዘጋጃ ቤታዊ ቋሚ ኮሚቴ አባላት እና የተለያዩ ክፍለ ከተማ የሥራ ኃላፊዎች በአሠራር ላይ አሉ ያሏቸውን ችግሮች አንስተዋል፡፡በዚሁም የመልካም አስተዳደር፣ የመልሶ ማልማት፣ የፕላን ጥሰት፣ያለአግባብ ታጥረው የተቀመጡ ቦታዎች ጉዳይ፣ ኪራይሰብሳቢነት፣ ህገወጥ ግንባታዎች እና የመሬት ወረራ በስፋት ተነስተዋል፡፡የከተማ የመሬት ባንክ እና ማስተላለፍ ጽህፈት ቤት፣ የይዞታ አስተዳደር ጽህፈት ቤት እና የከተማ ማደስ ኤጄንሲ ኃላፊዎችም ለተነሱ ጥያቄዎችም ምላሽ ሰጥቷል፡፡በምላሻቸውም የማስፈፀም አቅም ውስንነት፣ተቀናጅቶ ያለመስራት፣መመሪያና አዋጆችን በአግባቡ አለመተግበር በዘርፉ ታቅደው ላልተከናወኑ ስራዎች ዋነኛ ተግዳሮት እንደበሩ አንስተዋል፡፡በቀጣይ ያሉት ችግሮችን በመፍታት የነበሩ ድክመቶችን ለማካካስ ዝግጅት መደረጉንም ጠቁመዋል፡፡